cyanic-selkie/wikianc huggingface dataset:
Schweiza Rap
Dea Neinzga
Da E.K.R. houd nu id 80ga d ejascht Hiphop-Sendung vo da Schweiz af n Radio Lora ghobt. Da Basla Rappa Black Tiger hod s rappn aso umma 1987 õgfangt u 1991 d ejaschtn Aftritt ghobt. 1991 houd da Black Tiger aa a Schweizadeitschs Feature af n Track Murder by Dialect vo P27 af da Plattn »Fresh Stuff 2« assabracht. Weitane Dialektrapp u. A. von n E.K.R. san schou 1992 af n Album »Fresh Stuff 3« gfolgt. Des Lejd von n Black Tiger u dass generell mejra i d Mouttasprouchn grapt woan is, houd aa ondane inspiriad, mejra af Dialekt zen rappn. Da Ziricha Rappa Lügner houd 1991 d Gruppn Mamanatua grindt un umma 1995 paar@ohrä. D ejascht Ziricher Rap-Scheim Zürisläng Freischtiil houd ar 1995 min Bligg, en Tiisär un en DJ Cutmando zamma assabracht. 1992 is d Ziricha Rap-Gruppn Gleiszwei grindt woan, dej wou zamm min Bligg 1996 den Track Kein Kampf um de Titel assabracht hom. 1991 is aa d Rap-Gruppn Primitive Lyrics grindt woan u houd 1994 es Album Halbi Nüni Chlorzit u drea Jouana spaada s Album PLAG assabracht. Aa da E.K.R. is oina vo de ejaschtn Rappa gweng. Ar is 1988 Mitbagrinda von n Schweiza Hip-Hop-Magazin 14K (1988-1997) gweng u houd 1995 es Albbum E.K.R. assabracht.
Da Churer Rappa Spoo, oda Spooman, houd aa um dej Zeid õghebt un 1990 d AOH Family midgrindt, d wou 1998 d CD Chill assabracht houd. 1994 houd ar min HipHop-Aktivistn Shark u da Luzerna Rapperin ZORA d Hiphop-Gruppn Wrecked Mob grindt un se en Basla Rappa Shape mid dazoughult. Wrecked Mob houd 1996 d Plattn Microphone Testa assabracht u 1997 an Deal ba Sony midgnumma. Min Shape zamm houd da Spoo nu s Dynamic Duo grindt u 1999 d CD Vollkontakthiphop assabracht. Dej ejaschtn Deals hom nou d Grundloḡ fia d Kommeazialisirung von n Schweiza Rap glegt.
Weitas hom se 1996 z Bern dej Hobbitz grindt u 1999 es ejascht Album assabracht. 1996 wean aa d Oschtblock Kuabuaba grindt. 1997 wiad z Bern d Wurzel 5 grindt, dej wou nu 1998 d ejaschtn zwej Tracks assabrenga. Da Griot hout 1998 sa ejaschta Plattn s'Rosebett assabracht u 1999 es Mixtape Dynamite. 1998 wiad z Graubindn d Sektion Kuchikäschtli grindt. 1998 wiad z Bern aa d Formazion PVP grindt, dej wou 1999 d ejascht Plattn Äsche zu Schtoub assabracht hom. 1998 is d Basla Gruppn TAFS grindt woan, u houd 1999 nu d ejascht Singl 8i Bahnhof assabracht. Da DJ Dimos houd 1998 es Album Homework assabracht. Da Gimma houd 1999 sa ejaschts Album Planet Strengelbach assabracht. I d 90ga hod da Baze min Thomes aa Thomes&Baze, resp. Double Dragon, grindt. 1999 is s Musiklabel Chlyklass Records aswej a Vabandt vo d Berna Formazionna Wurzel 5, PVP u Thomes&Baze grindt woan. Aa d Bindna-Rap-Gruppn Breitbild is 1999 afkumma. Af s End vo 90ga gits aa dea Krümelmonstaz, d wou da Webba midgrindt houd. I d 90ga - u danou - hom se aa vill Rappa nu af Freestyle Sessions un af Konzeatt tummlt. Da Knackeboul, da Samurai, da DefG u vill Ondane hom nuh i d 90ga õgfangt z rappn.
D Zwoatausnda
Vo d 2000da õ wiads uniwasichtle, wal s awl mejra Rappa, Albna u Raprichtunga wean. Da Rap wiad kommeazjella u dafolgreiche Gruppn wej Chlyklass u Sektion Kuchikäschtli wean fia Trademarks gholtn. Da Spooman kumt 2000, da Bligg 2001, d Sektion Kuchikäschtli kumt 2002, d Wurzel 5 2003 i d Charts. Danou kumma awl mejra u mejra andana Rappa aa i d Charts. Da EKR inspiriad mid san Album Grigor Fakalaja vo 2001 vill Leit u wiad 2006 aa af MTV asgstrohlt. U d Musiksender Viva Swiss u MTV wean aswej wichtinga Plattforma gseng, zmol s Radio kontroweasa Gschichtn mejara gmiḏn houd. Es git vaschinane Kooperaziona mid Deitschland u. A. von n Black Tiger, von n Greis min n Curse, von n Griot u von n Bligg min Kool Savas u von n Bandit, da wou af sann Album vo 2008 Dr letscht wos git en italienischn Rappa Mondo Marcio un en Kool Savas mid draf houd. U da Stroussnrap u Gangstarap kumt i da Schweiz longsam af, owa aa da Raggaerap u Vamischunga vo Rap u Popmusik. Da Rap trennt se doudamit aweng von n generelln Hiphop.
D Gruppn Luut u Tüütli von n Bandit, en Shpoiz un en DJ Aldäwaldä wiad um 2000 grindt u d Berna Gruppn 6er Gascho bringt a ejaschts Mixtape assa. Da Black Tiger bringt min Rony zamm es Album Zwei in aim assa. Vo da Sektion Kuchikäschtli kumt d Maxi Lampafiaber assa. Da Spoo bringt i da Zeid bei Sony Füür & Flamma u 2001 nou min Hambuaḡa Rappa Samy Deluxe zamm en Track Burner assa. Da Thomes u da Baze brenga d Plattn Amoklouf assa. Weitas kummt es Album Jugendsündä vo da Wurzel 5 u d Plattn From Hell to Heaven and Back vo da PVP assa. D Big Zis bringt es Album Quotäreglär assa. 2002 kumt u. A. d Singl Hersh’n'Bersh vo da Chlyklass, es Album Statischt vo Breitbild, es Album Dorfgschichta vo da Sektion Kuchikäschtli u s Album Roirschachtescht von n Samurai mid da Gruppn Oibel Troibel assa. Da Webba bringt mid sana Gruppn Krümelmonstaz dej Plattn Grössäwahn assa.
2006 wiad d Wintatura Gruppn Phumaso&Smack grindt. Da Knackeboul bagrindt sa Solo-Karrjer min Album Red und Antwort. Da Griot bringt sa Album Strossegold assa, wos aswej a "Genre-Klassika" von n Schweiza Gangstarap gseng wiad, owa aa blechlt woan is. Da E.K.R. houd an Beitroḡ af n Olli Banjo san zwoatn Mixtape Sparring 2 u bringt d Plattn Dunne mit em King assa. D Wurzel 5 bringt 2006 es Album Teamgeist, da Manillio bringt es Mixtape-Album Jurassic Parts Vol. 1, d Churchhill es Album Kennsch?! u d HTC es Album Nume das's weisch assa. Da Griot macht 2007 an Diss geng an Bandit u d Formazion Luut & Tüütli krejgt von n Bandit aa an Diss. Zwischn en Griot un en Gimma git s aa Diss-Trackk.
Da Gimma bringt 2007 en Song Hol dr an Politiker assa u wiad von n Berna Groussrout Fuchs vo da SVP vaklogt. 2007 is aa d Platn Connected von n DJ Ilarius assakumma. 2007 kumt aa es Mixtape-Album Strosseparade von n Griot assa mid Beitreng von n Kool Savas, vo Snaga & Pillath u von n Sentino. Da Basla Rappa Pyro houd 2008 sa ejaschts Album Hoffnigsfungge vaeffntlicht. D Rap-Gruppn Eldorado FM bringt es ejascht Mixtape assa. Aa da Berna Rappa Hopeless bringt vaschinane Songs assa, u. A. So High. 2009 kummt s Album Aus der Dunkelheit vo da deitsch-schweizarischn Gruppn Rap Pack mid an Feature von n Black Tiger, u s Update 1.0 vo Lo & Leduc assa. HmK bringt es Album Eh Dick u d Wurzel 5 es letzat Album Letschti Rundi assa. Seit 2009 gibts mejrana Feature vo Gsezhlos min Eko. U dej umma 2006 grindta Gruppn Eigänäbou bringt es ejascht Album «Jahräsärnti» assa.
D Zwoatausndzahna
Wou da Rap i d 90ga nu a Sach vo Freaks u Assnseita gweng is, is da Rap nou zou ana Popkultua u Modn woan. Mid Zeidostand kumma d ganzn Entwicklunga vo d USA, Frankreich, Deitschland imme; d Sendunga »Din 16er TV« u »Heb de Latz TV« san vo Aggro TV inspiriat; nemma mejra Trap kumt aa Autotune u Mumblerap af. Weitas wiad owa aa von an Boombap- un Old-School-Revival gredt. Da Rap wiad generell differenziata u d Video af s End furta afwendiga. Grod da Mumble-Rap von n Pronto owa aa ondane neiane Rappa wej da XEN finna z Deitschland a Afmiaksomkait.
2010 bringt da Tommy Vercetti sa Soloalbum Seiltänzer assa; u d Steff la Cheffe es Album Bittersüessi Pille. 2011 brenga da Kiko u da Boro (aa 361 Grad) es Album The fescht & The furios, da QC es Album 10 Schritt bis zum 11., The Hajvans es Album Hajvan World u da EAZ es Lejd Vollglade mit Hass assa. Weitas kummt Transatlantic Artivism min Black Tiger, en Roger Rekless un Ondan assa. 2012 bringt da Mimiks es Album Jong & Hässig 1 un Uslender Production es Album Schwarzi Schoof assa. U da Milli54 macht mid den Lejd «Grüezi Herr Blocher» Schloḡzeiln. 2013 kumt es Album Mau luegä vo Black Ivory & Buskapé un es Album Entwickligshilf von n M SKills, en Chilz un en Kush assa. Da Black Tiger bringt en lengstn Rap-Song vo da Welt 1City1Song mid mejra wej hundat Rappan as Basel un 83 Minutn Leng assa. 2014 wiad d Gruppn D.Ü.V. u. A. von n E.S.I.K. grindt, da wou aa schou seit de 90ga rappt. Weitas wiad es Hiphop-Kollektiv Chaostruppe grindt u bringt 2015 es ejascht Mixtape-Album assa. Da Shapo bringt 2014 d Singl Vorurteil u da Griot In my Hood assa. VodkaZombieRambogang von n Mimiks bringt scheint's an Wechsl i da Hiphop-Landschaft
2015 kumt en XEN sa Album Ich gäge mich assa u glangt i d Charts. 2016 bringt d J Who d Plattn Soulfood u d Dara Deep es Album Krieg & Friede assa. 2017 bringt da Pronto d Plattn Solo di nero assa u kumt doudamid i d Charts. Von n Shape un n TReBeats kumt es Album Zwei für Eine assa. D Gruppn S.O.S. min Nativ un nen Dawill bringt d Albna Akim un Imani assa; u ma list, dej schaffatn mid an Turnup- u Trap-Foamat vo Content-Rap d Quadratua von n Kroas. 2018 kumt es Album Asimetrie von n Knackeboul u s Album Hie vo da 11Ä assa. D KimBo bringt 2020 es Album Pangolin assa. I d 2010na Jouana finna se owa aa ganz vill weitane Gruppn, doudrunta u. A. d ZH Secondos oda d mejra raggaelastinga Gruppn Etobasi.
Aller-Uastromtoi
As Aller-Uastromtoi (dt.: Aller-Urstromtal) is a Uastromtoi in Noaddeitschland. Es is a Teistick van Breslau-Magdebuag-Brema Uastromtoi, wos scho in da Saaleeiszeid entstondn is.
Es valaffd grob vo: Sidostn noch Noadwestn, vo Saggsn-Anhalt duach Tei vo Niedasaggsn und mindd in de Noadsää. In dem Urstromtoi fliassd heit de Aller sowia ob'm Gebiet uma Verden de Weser. Bedeitnde Städt san: Woifsbuag, Celle und Bremen.
Permakuitua
Permakuitua (dt. Permakultur, engl. permaculture) is d Owendung vo da Systemtheorie zua Schoffung vo nochhoitign Kroaslaffn in da Uwejd, Gsejschoft und Wiatschoft. Entstandn is da Begriff uaspringle in da Landwiatschoft ois Zammsetzung vo permanenta Agrokuitua, wos sovui hoasst wia "dauahofte Landwiatschoft". Heit is Permakuitua a wejdweide Bewegung.
Gschicht
Permakuitua is in da Middn vo d 1970a Joar in Australien entstandn. Da Bill Mollison und da David Holmgren hom praktisch en eiropejischn Biolandbau fia Australien nei entdeckt. Se hom beobochdd, doss d industrieje Landwiatschoft duach Monokuituan und duach Pestizid en Bodn und es Wossa vaschutzt, d Biodiversitet reduzian duad und d Erosion vo an ehemois fruchborn Bodn beginstigt. Des wejdweid duach Untasuachunga bstätigt worn.
Da Mollison und da Holmgren hom eanan Dengosotz imma mehra ausgweidd, wei s gmiakt hom, doss d Landwiatschoft aloa koan Umschwung im Denga vo d Menschn bewiakn ko. Heint is Permakuitua a Designprinzip, wo ned nua in da Lanwiatschoft, sundan aa in da Architektua, da Stodplanung, da Produktentwicklung und da kooperativn Ekonomie umgsetzt wead.
Powiat Sztumski
Da Powiat Sztumski is a Powiat (Kroas) in da poinischn Woiwodschoft Pommern. Da Powiat hod a Fläch vo 730,85 km², af dea 42.250 Eihwohna lem. De Bevejkarungsdichte bedrogd 58 Eihwohna pro km.² (Stond: 31. Dezemba 2016)
Gmoana
Da Powiat umfossd fimf Gmoana, dovo
zwoa Stod-und-Land-Gmoana:
und drei Landgmoana:
Domb
Domb is:
Domb is da Famijnam vo foingde Peasona:
Kap Bayle
As Kap Bayle is a Kap, wejchs an noadestlichn Auslaifa vo da Anvers-Insl im Palmer-Archipel buidd.
Teinehma vo da Viadn Franzesischn Antarktisexpedizion (1903–1905) unta da Leitung van Polarfoascha Jean-Baptiste Charcot hom's koartiad. Charcot hod's Kap noch Vizeadmiroi Charles-Jessé Bayle (1842–1918) vo da franzesischn Marine bnennd.
Westslawisch
As Adjektiv Westslawisch beziagd se af:
TG Viktoria Augschbuag
Entstehung
De Grindung vom Varein, damois no unta m Naman Arbada-Turnvarein Augschbuag, gäd auf den 22. Aprui 1897 zrugg. Eascht im Joar 1919 is de Umbenennung in Turngmoa Augschbuag dafolgt. In da NS-Zeid hod s a Vabot vo da Turngmoa gem, wei si da Voastand 1933 ned da oigmoa angeordnetn Gleichschoitung untawerfa hod woln. Noch am End vo da NS-Diktatur hod se de Turngmoa mid am Reichsboh-Sportvarein und am FC Viktoria zammgschlossn un wead dasida im Vareinsregista unta m Naman Turngmoaschoft Viktoria Augschbuag 1897 gfiad.
Basketboi
De Basketboi-Sektion vo da TG Viktoria Augschbuag is 1946 grindt woan. Scho kuaz draf im Joar 1949 is de easchte Moschoft um en Nationalspuia Rudolph Beyerlein boarischa Vizemoasta woan. Aa de Dama han in den Ofangsjoarn narrisch eafolgreich gweng und hom 1952 en viatn Platz bei de deitschn Moastaschoftn belegt. 1976 is de easchte Herrnmoschoft in de Obaliga aufgstign. Noch drei Joarn hom s de Klass nimma ghoitn und de gsomta Sektion is obgstign. I de spadn 1990ga Joar hod 's wieda a Bliatezeid gem und de Sektion daglengt en hechsdn Stand mid 110 Mitglidan. Im Augnblick gibt 's grod no a Herrnmoschoft, de wo in da Saison 2015/16 en Aufstiag in de Beziaksliga gschafft hod.
Fuaßboi
De Fuaßboi-Sektion hod ihre Glanzzeidn direkt noch am Zwoatn Wödgriag: In da Saison 1947/48 hod de Herrenmoschoft in da Stoffl Sid vo da Amaderliga Bayern, da durtmois zwoathöchsdn, gspuit, is owa noch oana Saison wida obgstign.
In de foigendn Joarzeand is de Moschoft zwischn den oban Lign auf Beziaksebene hi- und heapendlt, eha sie ob am End vo de 1990ga innert kuaza Zeid bis in de letzte Liga obgstign is. Zua Saison 2009/10 is de Moastaschoft in da A-Klasse Augschbuag 1 glunga und domit da Aufstiag in de Kroasklasse. Noch am Moastatitl in da Kroasklasse Augschbuag Siid 2012/13 hod de TG Viktoria in da Kroasliga Augschbuag gspuit, bis 2016 eaneit a Moastaschoft ghobt und domit rn Aufstiag in de Beziaksliga Schwobn Siid gschafft.
Volleyboi
Den größdn Eafoig in da Vareinsgschicht hod de Volleyboi-Frauamoschoft vo da TG Viktoria in da Saison 1984/85 unta Traina Bäda Götz ghobt, wia eahna glunga is, es Double vo Deitscha Moastaschoft und DVV-Pokoi zen schaffn. Donem hod des Team in derselbn Saison aa den CEV Cup gwunna, en dritthöchsdn Eiropapokoi-Wettbewerb fia Vareinsmoschoftn.
In da foigendn Saison hom de Weiberleid de TG Viktoria valossn und fia den FC Augschbuag im Eiropapokoi vo da Landesmoasta aufglaffn, san owa noch kuaza Zeid wieda zruggkeat. An de Eafoig vo de mittan 1980ga Joar hod de Volleyboi-Sektion seitdem ned mehr oknüpfa kenna. Am End vom 2010a Joar hod se de Volleyboi-Obteilung schliaßle aufglest.
Câmpulung (Begriffsklearung)
Câmpulung is da Nam vo meahrare Ortschoftn in Rumänien:
Liquidation
In da Wiatschoft is a Liquidation da Voagang, wo a Firma za an End brocht wead.
Olle Vamegnsweadt wean in Gejd vaflissigt und an de Bsitza vo da Firma bzw. an de Glaibiga vateit.
Karpatn
De Karpatn san a Gebiag, des wos si in an Bogn vo ca. 1500km Läng duach Middl- und Osteiropa ziagt. Duach des sans es drittlängste Gebiag in Eiropa, nochm Ural mid 2500km und nochm Skandinavischn Gebiag mid 1700km Läng.
In de Karpatn lem de gräßtn Populationan vom Bär, vom Woif und vom Luchs in Eiropa, wobei de dichtastn Beständ in Rumänien dahaam san. Außadem lem duatn no a Driddl vo olle eiropäischn Pflaunznoartn. In de Karpatn und eahnare Vuabeag gibts aa recht vüü Thermal- und Minaräuwossaquöön, wobei Rumänien ciaka a Driddl vo de Quöön vo gaunz Eiropa hod. Außadem hod Rumänien aa no de zwoatgräßte Flächn vo Uawoid noch Russland, und zwoar 250000 ha, da Großteu davo in de Karpatn. De Siidkarpatn san außadem no es gräßte Woidgebiet ein Eiropa, wos no zaumhängt.
De Karpatn setztn si aus mehrare Gebiagskeddn zsaum, de si in an Bogn vo Östareich (wenicha wia 1%) und Tschechien (3%) im Noadwestn duach d Slowakei (17%), Poin (10%), Ungarn und de Ukraine noch Serbien (5%) und Rumänien (50%) im Siddostn ziagn. De hächste Beagkeddn in de Karpatn is de Tatra aun da Grenz zwischn da Slowakei und Poin, wo de hächste Gipfen auf iwa 2600m kumman. The zwoathächste Keddn san de Siidkarpatn in Rumänien, de wos auf iwa 2500m gengan.
De Karpatn wean zmeist in drei Hauptgrubbm aufteut:
Listn vo Stööweakn in Östareich
Des is a Listn vo de Stööweak' in Östareich (dt. Liste von Stellwerke in Österreich).
Karpatn
Außadem gibts no feinare Untateulungen: Da Noadraund vo de West- und Ostkarpatn wead aa oft Eißare Karpatn gnennd. De Siidkarpatn wean no in de eigantlcihn Siidkarpatn, es Simbiaga Beckn, de rumänischn Westparpatn und de serbischn Karpatn teut.
De wichtigstn Städt, wos ma innahoib odar aum Raund vo de Karpatn findt, san Pressburg und Kaschau in da Slowakei, Klausenbuag, Hermannstod und Kronstod in Rumänien und Uschgorod in da Ukraine.
Wat (Kei Besar)
Wat is oane vo de indonesischn Kei-Insln.
Geografie
Wat liegd in ana Bucht on da Westgstod vo Kei Besar, da estlichn Haptinsl van Archipel. Neadli bfindn se in da Bucht noch de Insln: Karod und Nota. Westli, om Eihgong vo da Bucht liegd de Insl Nuhuyanan. Wat ghead zan Distrikt (Kecamatan) Kei Besar des Regierungsbezirks (Kabupaten) der Südostmolukken (Maluku Tenggara). Diesa gehad za da indonesischn Provinz Maluku.
Kanton Notre-Dame-de-Bondeville
Da Kanton Notre-Dame-de-Bondeville  is a franzesischa Woihkroas im Arrondissement Rouen im Département Seine-Maritime in da Region Normandie; sei Haptort is Notre-Dame-de-Bondeville. Vatreta im Generoirod van Département is seit 1988 Jean-Yves Merle (PS).
Da Kanton Notre-Dame-de-Bondeville 203,22 km² groß und hod  Eihwohna, wos ana Bevejkarungsdichte vo  Eihwohna pro km² entsprichd.
Gmoana
Zan Kanton Notre-Dame-de-Bondeville ghean de foingdn 21 Gmoana:
Bis za da Neioadnung hod da Kanton Notre-Dame-de-Bondeville aus de 9 Gmoana: Le Houlme, Houppeville, Malaunay, Montigny, Notre-Dame-de-Bondeville, Pissy-Pôville, Roumare, Saint-Jean-du-Cardonnay und La Vaupalière bstondn. Sei Zuaschnitt hod ana Fläch vo 83,87 km2 entsprochn.
Vaendarunga im Gmoabstond seit da landesweidn Neioadnung vo de Kantone
2016: Fusion Betteville, La Folletière, Fréville und Mont-de-l’If → Saint Martin de l’If
Kanton Eu
Da Kanton Eu is 379,74 km² groß und hod  Eihwohna, wos ana Bevejkarungsdichte vo  Eihwohna pro km² entsprichd.
Gmoana
Bis za da Neioadnung hod da Kanton Eu aus de 22 Gmoana: Baromesnil, Canehan, Criel-sur-Mer, Cuverville-sur-Yères, Étalondes, Eu, Flocques, Incheville, Longroy, Melleville, Le Mesnil-Réaume, Millebosc, Monchy-sur-Eu, Ponts-et-Marais, Saint-Martin-le-Gaillard, Saint-Pierre-en-Val, Saint-Rémy-Boscrocourt, Sept-Meules, Tocqueville-sur-Eu, Touffreville-sur-Eu, Le Tréport und Villy-sur-Yères bstondn. Sei Zuaschnitt hod a Fläch vo 191 km2 entsprochn.
Wondra und Zwickl
Eahna Programm, des wos „Wondralitäten & Zwickelein“ gnaunnt hom, güüt ois tipisch fian Weana Humor. Fimpf Joahzehnt hod si eahnan Publikum reglrecht zawuzlt iwa eahnare Schmäh, des zum Täu aa ausm Huat aussegschom haum.
Auf iagnwööche Kustüm haums prinzipiöö vazicht. Bei de Konfaraunzn woa da Wondra imma da Deppate, owa mit dem hod beim Publikum seine Meta gmocht. Da Gscheite woa ollawäu da Zwickl. De Roinvatäulung woa fia eahnare Freindschoft owa nie a Problem.
A Bsundaheit gegniwa aundan Kabareetistn woa, doss nie de Politik es Thema bei eahnare Sketsches woa.
Ha*Ash
Ha*Ash is a US-amerikanische country-pop Band, genaua aus Lake Charles, Louisiana gwen. De anzing zwa Midgliada woan da Hanna Nicole und de Ashley Grace.
Sekundea
Sekundea (dt.: Sekundär) stähd fia:
Byzantinischs Reich
Es Byzantinischa Reich, kuaz Byzanz, aingle offezjell Rejmischs Reich (griech. Βασιλεία Ῥωμαίων – Basileía Rhōmaíōn, lat. Imperium Romanum), historisch aa nu i da Zeid vo da Existenz von n westlinga Toal Oustrejmischs Reich (lat. Imperium Romanum Orientale) ghoissn, is i da Epochn vo da Spadantikn u von n Mittlolta a gwichtinga eiropejischa Macht u s Zentrum vo da (estlichn) kristilichn Welt gweng, dej wou se af Regiona von estlinga Mittlmearnatn asdeant houd. Afkumma is s in Joua 395 vo insnan Jouresgrechna min Schisma oda da Spolting von n Rejmischn Reich un untaganga 1453 min Eisackln vo Konstantinopl duach s Osmanischa Reich.
In Joua 330 houd da rejmischa Koisa Konstantin da Grouss dej as da Antikn stammada Stod Byzantion, dej wou af Konstantinopl umgnennt woan is, za Haptstod von n Rejmischn Reich gmacht. Danou hod se s Rejmischa Reich 395 in an estlingan un an westlingan Toal gschiḏn. Dawal es Westrejmischa Reich schou 476 untaganga is, daglengt d Oustrejmischa Halm in n 6. Jh. unta da Herrschaft von n Justinian I. sane weitasta terretorjala Asdeaning. In n 7. Jh. hod se a grundlengada Wandl von n Karaktea von n Reich bagem, da wou bsundas zwengs en Wechsl vo da Amtssprouch zen Griechischn unta n Herakleios u de eischneidnatn Midfulng vo da islamischn Expansion gweng is. Trotz de Kempf u Terretorialvalusd hod s zou de wiatschaftle, kulturell u krejḡarisch am mejran entwickltn vo de selmoling Stootn ghejad. Byzanz, duach n Ruckschloḡ vo d Araba u de inteanan Relegionsstreitekaitn gschwecht, hod se za Zeid vo da makedonischn Dynasti zarana nein Blej afgrapplt u se af s End von n 10. Jh. wida empoaghebt zarana groussmachting Stelling. Dennat vatejfft se d Entfremding zwischn en westlinga un en estlinga Kristntum u kulminiad 1054 i da Kiachnspolting, d wou ma es Groussa Schisma hoisst.
Nou da groussn Schlappn i da Schlacht ba Manzikert in n Joua 1071 houd es Reich z gunstn vo de seldschukischn Tiakn en Grousstoal vo Kloa-Asia, wos an Kean vo sann Terretorium doagstellt houd, valouan. Nou en Afstiḡ vo d Komnena hom s zwor a poa Regionna zrugga krejgt un in 12. Jh. vualaifde u zeidweile ianane Iawahant, u Vuamacht, nu gsichad ghobt, du unta iananen letzan Koisann houd da sichane Nidafall schou õghebt ghobt. In n Laff von n Vejatn Kreizzuḡ hod Byzanz en fatoln Pleschara dalitn, wej d Kreizzigla se umma 1204 Konstantinopl kafft hom. Gleich wos dass d Koisa vo da Dynasti vo d Palaiolonga s dazoagt u dafongt hom, es Reich 1261 zen daneian, hom dej widahultn Birḡakrejḡ ianane Macht gscheid zen Breckln bracht. Es kaskadnstafflata Wegbreckln hod se dagipflt min Fall vo da Haptstod Konstantinopole in n Joua 1453 un en Olousn vo d iwanen byzantinischn Gebejtt duach d osmanischn Tiakn.
In n Valaf vo sana tausndjouratn Presenz hod s Reich aswej a Bastei von n Kristntum dejnt, mid den wou s mid zfleiss u ghere da Vabroiting von n Islam z Eiropa Stoina in n Weḡ u Pfleckl viragsteckt hom. Assadem hod s iwara festa Guldwährung vafejgt, dej wou in n ganzn mittlmearnatn Raam in n Umlaf gweng is. Konstantinopl houd aswej oina vo de grejsstn Metropoln i da selmoling Welt zou de relewantnastn Hannlszentran ghejad. Byzanz houd an duachdruckatn Eifluß af d Releḡion, es Recht, es politischa System, d Architektua u d Kunsd vo gwissn Gengatn z Eiropa un en Noun Ostn ghobt. Doudabei hom s zen Daholt u da Weitagoub vo vill literarische Weakk u furscharischa Kenntniss vo da klassischn Welt beitrong ghobt.
Bnennung
Es „Byzantinischa Reich“ is a modeanna, duach d heiting Historika vill gnutzta Bagrif, en wou d selmoling Eiwoana ned kennt hom. Z ejascht is s in Joua 1557, oa Joahunnat nou en Fall vo Konstantinopl, von n schwejbischn Gschichtsschreiwa Hieronymus Wolf i san Weakl Corpus Historiae Byzantinae gnutzd woan. En Bagrif „byzantinisch“ houd ar ogloatt von n Namma vo da griechischn Sidling Byzantion, af dera wou d Stod Konstantinopl grindt woan is. Mid dera Vawending houd ar d Gschicht von antikn Rejmischn Reich vo da mittloltalichn Noufulgari trenna wolln. D Publikazion Byzantine du Louvre (Corpus Scriptorum Historiae Byzantinae) as n Joua 1648 un en Du Cange sa Historia Byzantina as n Joua 1680 hom za Vabroiting vo dera Bnennung unta de franzejsischn Autorna beitrong. Za Zeitn vo da Helln oda Afklering hom d selmoling Schriftstella, wej da Montesquieu, da Voltaire oda da Gibbon, dan Bagrif popularisiad. Ba ejna hod s Adjektiv „byzantinisch“ owa aa a Stichal oda an Gschmoch dakrejgt, wal s zaran Synonym vo Dekadenz woan is.
D 'selmatn' oda ainglinga Eiwoana von n Byzantiniscn Reich hom se Rejma (Rhomaioi) grejfft un ianan Stoot Rhomania, resp. Basileia ton Rhomaion ghoissn, wos af Latein aswej Imperium Romanorum iwasetzt wiad. U wou si Byzanz fia d iwawejngta Mejrat vo sara Gschicht an multietnischn (vilvelklatn) Karakter daholtn un vill af s Vamechtnis vo d griechisch-rejmischn Tradizionna gem houd, is mid Blik af s wochsade Iwagwicht von n griechischn Element vo sane Nouchboan z Westeiropa „Griechischs Reich“ (Imperium Graecorum) gnennt woan. D Õsprich von n Oustrejmischn Reich af s rejmische Eab is nou grundlengt õzweiflt woan, duach d Krejning von n Koarl en Groussn zen rejmischn Koisa duach en Papst Leo III., da wou en Troun von Rejmischn Reich fia wakant gholtn houd. I d westlinga Lenda is seit dera Zeid da Titl Imperator Romanorum fia n Koarl sane Nouchatn u d iawan Heaschha von n Haaling Rejmischn Reich reserwiad gweng, dawal s en Koisa vo Konstantinopl zen Imperator Graecorum, zen griechischn Koisa, gmacht hom. Doudageng is ba de Persa, Muslimma u Slawn d rejmische Identitejt von n Byzantinischn Reich generell akzeptiad woan. Vo destweng toud ma aa Byzanz i da islamischn Welt Rūm hoissn.
Glogau (Begriffsklearung)
Glogau stähd fia:
Glogau is da Famijnam vo foingde Peasona:
Es Malwuaffal
O krtkovi, aingle. Von n Malwuaff, deitsch Der kleine Maulwurf, is a tschechischa Zeichntrick- oda Kartunserja fia Kinna von n Pråḡa Kinstla Zdeněk Miler, dej wou vo 1957 bis 2002 assakumma is. In da Bundesrepublik Deitschland is de Serie durch de Sendung mit der Maus bekannt wordn.
D Hapfigua is a gmolts Malwuaffal oda Wöjlschearal, tschech. Krteček, es wou manch amol mid da Welt vo d Menschn ringt u se duach vaschinane Gschichtn mid sane Midvejchhaln duachbaschlt. Nou an Toud vonn Autoa 2011 hod d Enkelli damiglecht a neia Episodn von n Malwuaffal i da koproduaziatn kinesisch-tschechischn Serie Da Malwuaff u da Panda, Krtek a Panda, assazenbrenga.
Gschichtt
Es Malwuaffal houd da Zdeněk Miler inn Studio Krátký film Praha (Kuazfilm Pråḡ) gschaffn. Da Zeichntrickfilm is omed ammejrann wej a Feansej-Serja i da tschechoslowakischn Betthupfalsending Večerníček glaffa, aa wenn d ejaschtn Film aingstende assakumma han.
Dej ejascht Episodn vo 1957 hod n Titl Jak krtek ke kalhotkám přišel ("Wej dass da Malwuaff za d Huasn is kumma"), i den wou se a ondane Gstaltaln wej da Fruasch, da Stoach, es Bruuchdrouschal, da Krebs, d Spinnan, es Iglal u d Leinpflonza. Weitane Episodn nemma nou u nou zou, Krtek a autíčko (da Malwuaff u s Autal, 1963), Krtek a raketa (da Malwuaf u d Raketn, 1966) etc., inn Ganzn 49 Episodn. D oinzlnan Episodn hom a Leng vo umma 5 bis 29 Minutna (Krtek ve městě oda da Malwuaff i da Stod; ve snu oda inn Tram u veja weitane Episodn). Nou en intanazionoln Dafolg vo den Zeichntrickfilm san aa a Reiha Kindabejchln, CD u Videokasettna vonn Malwuaff assakumma.
Da Zdeněk Miler houd se es Gstaltal von n Malwuaff, moint ma, 1954 asdenkt, nou dem wou ar iwa a Eadhaffal oda "Scheamipfal" gfalln is. Weitas is da Malwuaff, as wej a klejnnas Vejchhal, nu ned vonn Walt Disney gnutzd woan, un is vo destweng selmols nu aa a originera Gstolt gweng. Da Malwuaff redd fast ned, nea a poa Woatt un iwawejngt Intajekziona (hele, jé, ach jo…). A Asnoum is da ejascht Film Jak krtek ke kalhotkám přišel, ba den wou ganz normol gredd wiad.
Da Malwuaff u da Panda
2014 houd Enkeli Zdeňka Milera an Vatroḡ min kinesischn Feanseng CCTV iwa a neia Fulng von Krteček (Malwuaffal) gschlossn. Nou en Vadim Petrov, da wou seit 1974 d Musi dazou komponiad ghobt houd, houd da Zdeněk Miler ned gwollt, dass sa Weak fuatgsetzt wiad. D nein Episodn han schou mid kompjutagstizta 3D-Technologi assa u d Gstolt vonn Malwuaff redd aa. D Serja is zejascht z Kina asgstrohlt woan. I da Tschechei is d ejascht Episodn inn TV Barrandov zoigt woan, da wou za Gruppn Empresa Media mid minoritera kinesischa Innhowaschaft ghejad. D Filmkritikari Mirka Spáčilová hod nou da Asstrohling gmoint, dass da Malwuaff se affra Oat vaholtat, dej wou s dej Bwundara vo da echtn Gstolt von n Miler en Schaua kolt iwa n Ruggn laffa loud. […] oun ejḡat an Blick af n gressan politischn Kontext von n Projekt […] u midrana oinzing Episodn gwouan s, dass da Malwuaff san Karakta vakaft houd. D neia 26-toallata Serja hoisst Krtek a Panda. 2017 is d DVD assa u d Serja afn Prifatsenda Barrandov Plus asgstrohlt woan. In Miarz 2019 houd s Owagricht z Pråḡ rechtskrefte entschin, dass d Enkellin Milerova fia n Krtek koa Lizenz u koa Recht ghobt houd, weitann Produzentn Untalizenzn zen gem, u dass vo destweng da Vatroḡ vo 2011, nou den wou s ghandlt houd, ned gilt, resp. dass d Õgom in Vatroḡ z generell u ned konkret gnou san.
Ekologie u Gsellschaft
D Episodn hom ej amols an melankolischn ekologischn Kontext u han deitle zeidkritisch u zen Noudenka iwa d Welt. I da Episodn Krtek ve městě (da Malwuaff i da Stod) koma es ganza Gscheng vonn Afbau vonrana Groußstod zamst zastejaring vo da Natua vafulng; da Malwuaff u d iwatn Vejchall seng se nou inrana ned-kenntn Welt vullas 'õschreckade' Strick u Falln vo da heiting Gsellschaft; machtlous vasoucht es Malwuaffal sa Recht u Grechtekait do nu zen daglenga. D Episodn Krtek a buldozer (da Malwuaff u da Buldozer) zoigt en Bau vonrana Feanstrouss duach d Natua; en Malwuaff glingt af zletzt nu a Trick, d Trasn a weng umzenloitn. Aa d Episodn Krtek a tranzistor (Da Malwuaff u da Transistor) warad dou zen nenna, ba den wou da Radio in Hulz es Lem vo d Woldbwõhna duachanond brengt; un aa d Episodn Krtek a televizor (da Malwuaff u de Flimmakistn), i dan wou da Malwuaff mid an Gertna zrechd kumma mou, da wou an aswej an Schedling asradian will.
Vonrana biologischn Sichtweis is aa d Episodn Krtek a maminka (da Malwuaff u d Mamma) antresant, wou da Zouschaua mid aingan Aang es Vamejaringsvaholtn vo d Hosn zamst da Gebuat seng ko; u d Episodn Krtek a žabka (da Malwuaff u da Fruasch) zoigt nu amol d Gfoua vo d Stroussn u rejfft za Viasicht. Un aa i weitana Episodn hilft da Malwuaff awl en valtztn u vaoisamtn Vejchaln.
D Episodn Krtek filmová hvězda (da Malwuaff da Filmstar) bschreibt d Macht von n Roum u 'Glema', dej wou an jen in Bann zejgt, da wou s Showbusiness fa si entdeckt houd. Nourana Iwaoawatung dakennt da Krtek (Malwuaff) af zletzt d Schejhait vonn Frejd, da Rouh u da Natua.
Es Krtetschgal inn Weltall
D Plischfigua von Malwuaffal (Krteček) is a Simbol vo da Weltallmission Spejsschattl Endeavour woan, dej wou fia d Wissnschaft u Weltramfursching ba d Kinna gwoam houd. D Mission STS-134 houd aingle schou en 19. Abril 2011 stoatn wolln, is owa nou af 16. Moa 2011 vaschom woan. Da Weltramfluḡ vonn Malwuaffal is af en Afwuaff oda Vuaschloḡ von n Astronautn A. J. Feustel gscheng, en wou sa Frau tschechische Wuazln houd. En 1. Juni i d freja Stundt is nou es Endeavour-Schiffal zamma min Malwuaff af d Eaḏn zruggakumma. Minn Astronautn Feustel is s Malwuaffal en 21. Miarz 2018 a zwoits Mol i s Weltall imme gflong, wou a za Owechsling an (russischn) Sojus-Fluḡ gnumma houd un houd fia a poa Mounat bis zen 4. Ottowa 2018 dej Gsellschaft vo da ISS dafoan.
Episodn vo da Serja
Zwischn d Jouana 1957 u 2002 han 49 Kuazfilm vonrana Leng vo 5 bis 28 Minutna gmacht woan.
Tschauner-Bühne
De Tschauner-Bühne is a Theata im 16. Hieb (Ottakring) in Wean, wos hauptsächlich ois Stegreifbühne vawendt wiad (Stegreif haaßt, doss zwoara Konzept gibt, um wos s in an Stickl geht, owa sunst is da Text ausn Huat). Nem dem gibz obaraa Kabaree, Konzeat und aundare Kuituagschichtln zum segn.
Gschicht
Augfaungt hoz mid da Tschauner-Bühne im Joah 1909. Do hod da Theatadirektoa Gustav Tschauner a Summabühne in da Bree (heite da 20. Hieb, Brigittenau) grindt. Da Sööbige haut daunn im 38a Joah (do hoda scho an Fuffzga am Buckl ghobt) de Karoline gheirot, de wos zwoa eascht neinzehne woa, owa ois Douchta von da Schaustölla-Famülie Rudolf de Bühne von de Öötan in de Ehe mitbrocht hod (de is in da Kendlastroßn in Ottakring gwesn). Se san mid eahnan Theata in de Ganglbauergossn umzogn, wos daun bis 1957gspüüt haum (während n Kriag sööba woa olladings Pause). Noocha sans noamoi umzoogn, in de Maroltingergossn 43, do homs 1959 in Spüübetrieb aufgnumman.
Wia da Gustav Tschauner im Joah 1961 gstuam is, is de Bühne in a schwaare Krisn einegrutscht. Owa de Witwe woa zaach und hod uman Eahoit vom Theata grafft. Des hoz ned nua gschofft, sondan des Theata is wieda zu aana Instituziaun im Weana Kuitualeem wuan. Im Joah 1987 hod de Tschaunarin de Bühne auns Weana Voiksbüdungsweak vakauft. Jezan wiad de Bühne vom Prof. Franz Strohmer und in Paul Balon gfiaht.
Wäu des Theata kuaz vuam Eistiazn woa, haum sas 1988 oreissn miaßn. Godseidaunk haum si de Stod Wean und a boa Sponsoan krozt, und am 4. Juli 1989 is wieda aufgmocht wuan min Nauman Original Wiener Stegreifbühne, vormals Tschauner.
De neiche Intendantin, de Zemlyak Anita, hod 2010 Tschauner Reloaded ins Leem gruafn. Im Weana Theatasumma wean Klassika wia da Jedermann, Schneewittchen & Co. und Die Geierwally aufgfiaht.
3D (Begriffsklearung)
3D, 3-D oda 3 D stähd fia:
3. Dimension oda dreidimensionoi:
sowia:
Balkon (Begriffsklearung)
Balkon stähd fia:
Balkon, geografisch:
Listn vo de Fliss im Vaoanigtn Kinireich
De Afstejung enthoid de wichtigsdn Fliss im Vaoanigtn Kinireich vo Großbritannien und Noadirland, goadnd noch Läng:
Weana Beckn
Is Weana Beckn (dt.: Wiener Becken, tsch. Vídeňská pánev, slow. Viedenská kotlina) is a geologisch gseng junge tektonische Becknlaundschoft im Iwagaungsbereich vo de Oipm, de Karpatn und da Pannonischn Tiafewane. Vo sein Grundriß hea schauts aus wiar a Rautn. Aa wauns duach sei Laundschoftsstruktua de Oipm vo de Karpatn trennt, so san de zwaa Gebiagskeddn do im Untagrund duachd Geologie vabundn. Da greßte Teu vom Weana Beckn liegt in Estareich, und zwoa in de Bundeslända Niedaestareich und Wean. Klaanare Stickln san in da Westslowakei und in Tschechien, und zwoar in Mährn.
Genaröö
Is Weana Beckn hod in Grundriss von ana Spindl oda ana Rautn. Es zaht si in da gräßtn Läng vo Siidwest noch Noadost iwa 200 km und in seina gräßtn Braadn iwa 50 km. Es wiad duach fuigande Gebiag und Higlkeddn ohgrenzt (vo Noad noch West, daunn im Siidn und Osten): is Marsgebiag, da Stanitza Woid und de Pollaua Beag in Mährn, daun de Woschbeagzonan und da Bisambeag im Weinviadl, weida aun da Oipmostraund mid da Thermanlinie vom Weanawoid bis untahoib vo Neistod, daun noch Ostn umme s Rosaliengebiag und da Leithabeag bis aun de Stootsgrenz mid da Slowakei noch de Hainbuaga Beag, vo duatn daun de Westkarpatn wiedaum bis in Marsgebiag auffe.
Fliss
Duachs Weana Beckn rinnan mehrare Fliss. Da gräßte is de Dona, de wos in da Weana Pfoatn zwischn Bisambeag und Leopoidsbeag eine- und in da Ungarischn Pfoatn zwischn Hunshama Beag und Thebna Kogl wiedarum ausserinnd. Vo Noadn aus Mährn kummt de Moach owa und rinnd kuaz vua da Ungarischn Pfoatn in de Dona eine. Vom Oipmostraund rinnan de Schwechat, de Piesting, de Triasting und de Leitha duachs sidliche Weana Beckn. De Fischa enstpringt sogoa direkt im Weana Beckn, und zwoa in da Umgewung vo Neistod. A kinstlicha Wossalauf is da Weana Neustädta Kanäu, de uaspringli ois Transpuatweg baut wuan is und heid a Noherholungsgebiet is.
Geologie
Is Weana Beckn is a so gnennds Pull-Apart-Beckn, des haaßt sovü ois wia: Ausanaundazaah-Beckn. Es is duach des entstaund, doss de Oipm im Untamiozän steh bliem san, wohingeng se de Karpatn weida Richtung Noadn gschlichn haum. Ois Eagebnis is daun de Flächn zwischen Oipm und Karpatn eihbrochn. In dem neichn Beckn haum se Sediment ohglogat: zeascht duach de Parathethys, a Urmeea, wos heid neama gibt; daun duach n Pannon-Sää, an prähistorischn Brack- und Siaßwossasää und zletzt duach Flussoblogarungan aus da Eiszeid. Bsundast unta de Sediment san vuar oim Oblogarungan vo Saund, Schluff und Degl, wos an Lahm eagebm und da Leithakoich. Da Lahm woa vuar oim friacha wichtig fia Ziaglproduktion in Ostestarreich, da Leithakoich woar in Wean da charaktaristische Baustaa duach etliche Epochn, vo da Renaissance iwan Barock bis in Historizismus eine. Bis heid wiad in etliche Gruam im Siidn aa no Schooda ohbaut. In de untan Sedimentschichtn findd mar aa heid no Eadöö und Eadgas in ca. 500-4000m unta da Ead. Ausm Weana Beckn wean ca. 10% vom Bedoaf vo de zwaa Rohstoff fia Estareich gwunna. Untam Sediment ziagn unta aundam se de Koichoipm, de Grauwacknzonan und Teule vo de Zentraloipm bis in de Karpatn eine. Duach des is es Weana Beckn da natialiche Iwagaung vo de Oipm in de Karpatn, wos ma heidzdog owa neama siecht.
Im Netz
Is Weana Beckn auf austria.info
Eihtrog auf aeiou.at
Stratford-on-Avon (Begriffsklearung)
Stratford-on-Avon bezeichnd:
Materie
Materie vom lateinischn materia = Stoff is de bezeichnung fia den Stoff aus dem ois und die gonze wöd besteht, gonz egal wie des ausschaut. In da Sproche wird da Begriff Materie oft a afoch als Substanz gmoant.
Railjet
Da Railjet is a Feanvakeahszug vo da ÖBB. Des is a Wendezug, dea aus sechs Zwischnwogn und an Steiawogn vom Typ Siemens Viaggio Comfort, sowia ana Taurus-Lok bsteht. Da Railjet is ana vo de schnööstn lokbspauntn Züge vo da Wöd, sei Höchstgschwindigkeit beträgt 230 km/h. Ea is aum 15. September 2008 da Öffantlichkeit vuagstöt wuan und seit Foahplaunwechsl 2008/2009 im Eisatz. 2012 hod a de tschechische Stootsbauhn suichane Züge bstööt. Railjet is aa a eigane Zugklassn.
Zugzaumstöllung
De Tschechn haum an 1.-Klass-Wogn weniga, dofia no an 2.-Klass-Wogn mit an Radlabtäu: De ČD-Railjets san mit gmietetn ÖBB-Loks bspaunt, von denen a poa an da blaun Foab lackiat wuan san.
Wognklassn
Da Railjet hod drei Wognklassn: Economy (2. Kloss), First (1. Kloss) und Business (fricha Premium, es ollabeste).
Kritik
... deswegn wiad da Railjet aa scheazhoft Quäljet oda Failjet gnaunt.
Leichttuam (Begriffsklearung)
Leichttuam  (dt.: Leuchtturm) stähd fia:
Der Leuchtturm stähd fia:
Karpaty
Karpaty (ukrainisch : Карпати; russisch: Карпаты) stähd fia:
Brigue
Brigue is:
Obtretung
Obtretung (dt.: Abtretung) bezeichnd:
Pfarrkirch
A Pfarrkirch oda Parochialkirch (lateinisch ecclesia par(r)ochialis, auch pa(r)rocialis oder pa(r)roecialis ) bezeichnat im Christntum de Hauptkirch vo ana Kirchagmoa(=Parochie, vo lat. parochia).
Katholische Kirch
Noch can. 216 CIC/17 war de Pfarrkirch in da katholischn Kirch neba Pfarroghearign und Pfarra Bestandtoi vo da Pfarrei. Vmeangsträga war de Kirhastiftung ois juristische Person. Jede Pfarrei hot an Pfarrkirch hom miassn. Noch dem CIC vo 1983 san (theoretisch) aa Pfarrein ohne Pfarrkirch meagle. Träga vo da Pfarrkirch is noch neim Recht alloa de Pfarrei, de jetzt selba juristische Person is, wobei besteahande Kirchastiftunga nach can. 4 CIC/83 besteh bleibn. De Pfarrkirch is dea Ort, an dem se de Gleabign bevorzugt zum Gottesdeanst vasammeln und Eucharistie feiarn. Obwoi gengwärte koa Pfarrzwang mea besteht, soin laut Empfehlung in can. 857 §2 CIC noch wia voa Taufa vo Erwachsane in eahnana Pfarrkirch, Taufa vo Kinda in da Pfarrkirch vo eahnane Ealtarn stottfindn. In jeda Pfarrkirch muass doher a Taufbeckn vorhandn sei (can. 858 §1 CIC). Aa solln Eheschliaßung (can. 1118 CIC) und Exsequien(can. 1177 CIC) grundsätzle in da Pfarrkirch vo de Betreffndn gfeiart wern. Noch can. 934 §1 CIC is in Pfarrkircha de Eucharistie stände aufzumbewahrn. Pfarrkirchan dearfan wia olle andarn Kirchan nur mit Alaubnis vom Diözesanbischof aricht wern (can. 1215 §1 CIC). Noch Obschluss vo de Bauarbeitn san's in feialichm Ritus zu weihn (can. 1217 §2 CIC).
Evangelische Kirch
In de evangelischn Kirchn is de Pfarrich des zu gottesdeanstliche Zweck gwidmeta Kirchagebäude vo ana Kirchagmoa. In neiarne Rechtstext kimmt Pfarrkirch ois Begriff sealtana vor, ois des in ealtane Rechtsordnunga da Foi war. Vo Bedeitung is da rechtliche Bezug vo da Pfarrkirch zum Pfarramt, des in fast na jeda Kirchagmoa besteht. Es gibt aa Kirchagmoa, de koa eignas Pfarramt hot. In dem Foi werd de Kirchagmoa vo dem Pfarramt vo na Nachbarkirchagmoa mitbetreit. Des Pfarramt vafügt zsamm mit dem Kirchngmoarot iba de stiftungsgmäßn Zweck vo da Pfarrkirch, dea den eaffantlichn Raum fia de Vakündigung und de Sakramentspendung dogstejt.
Eaffantlichs Recht
Pfarrkirchan vo de eaffantlich-rechtlichn Religionsgmoaschoftn san noch dem Staatskircharecht vo da Bundesrepublik Deitschland ois eaffantliche Sachan ozumseng und vo da Rechtsordnung bsondars gschützt. In Eastareich keannan de Bauwerk ebnso wia de ondarn religösn Eirichtunga in Bezug aaf den Denkmoischutz laut Vaordnung vom Bundesdenkmoiamt gem. § 2a generell gschützt sei.
Schillupönen
Schillupönen is a ostbreissischa Ortsnam:
Asow (Begriffsklearung)
Asow (russisch und ukrainisch: Азов, englische Transkripzion: Azov) is da Nam vo:
Hähnlog
Hähnlog (dt.: Höhenlage) stähd fia:
Bim
Bim wiad de Weana Strossnbauhn gnaunt, wäus ollawäu so liab bimmlt. Se wiad vo den Weana Linian betriam und foaht auf Noamäuspur mit 600 V Gleichstrom. De Linianlängan beträgt 225 km und de Gleislängan 432,3 km. 2013 san 293,6 Millionan Leidl mitgfoahn. Mit 29 Linian hod de Weana Bim noch Melbourne, (Ost-)Berlin, St. Petersburg und Moskau des fünftgresste Strossnbauhnnetz vo da Wöd.
Gschicht
Seit 1865 gibt's a Pferdetramwaylinie wo da Wiener Tramwaygesellschaft, seit 1872 hod eahnan de Neue Wiener Tramwaygesellschaft Konkurrenz gmocht. 1883 is de easchte Daumpftramway gfoahn, 1897 haums augfaungan mit da Elektrifiziarung.
Valence (Begriffsklearung)
Valence hoassn meahrare Orte in Frankreich:
Stolzenau (Begriffsklearung)
Stolzenau is a deitscha Ortsnam:
Valence (Begriffsklearung)
Ois Exonym:
Mid Namzuasotz:
Vawoitungsgebiet in Frankreich:
Valence stähd fia:
Valence is da Famijnam vo foingde Peasona:
Bim
Linian
De Numman 1 bis 18 san fia Rundlinian und Tangentiallinian, de Numman 21 bis 80 san fia Radiallinian, de vom 21er (Prodastrossn) ausgehend im Uhrzeigasinn vage'm wean. Buchstabn san fia Duachgaungslinian, de wean imma ois „Wogn“ ausgsprochn (z. B. de Linie D is da D-Wogn). Des System is in da letztn Zeid scho a bissal vawoschn.
Betriabsbauhnhef'
In den Remisn wean de Foahzeig ohgstööt und gwoat'.
Nebraska State Capitol
As Nebraska State Capitol is a Parlamentsgebaide in Lincoln (Nebraska). As is da Siez vo da Legislative van US-Bundesstoot Nebraska sowia vo weidan Regiarungsbeheadn. Es is zwischn 1922 und 1932 noch Plen van US-amerikanischn Architekt Bertram Grosvenor Goodhue earichdd worn.
Wia ba friahn Bautn hod se Goodhue aa ba da Gstoitung van Capitoi neigotischa Elemente bediand. Im Zentrum van Gebaidekomplex hoda on 122 Meta hohn Tuam gschoffn, dea mid ana goidna Kuppl obschliassd.
Om 7. Jenna 1976 is's Nebraska State Capitol ois a National Historic Landmark oeakennd worn.
Walter Kohut
Walter Kohut (aa: Walter Kohout; * 20. November 1927 in Wean; † 18. Mai 1980 in Innsbruck) woaraa estareichischa Schauspüla.
Wosa bsundas guat kenna hod, woa, zwielichtige Gstoitn mid an grindign Charakat zum spüün. Fia soiche Roin woara a gfrogta Doastölla und so hoda oft Machos, Klaakriminölle, Strizzis („Wife-Beater“) oda Rechtsradikale vakeapat in seina eiganan Oat, wo ma de Gwoittätigkeit hinta da Fassad nua gspiat hod, wos seinan Figuan a gwisse Tiafn gem hod. Sei Doastöllung am Wiener Volkstheater vom Franz Moor in Die Räuber vom Friedrich Schillers is beriehmt wuan (Regisseur woa da Gustav Manker). Und aa sei Alfred in de Geschichten aus dem Wiener Wald vom Ödön von Horváth (1961) im Fernsehn unta da Regie vom Erich Neuberg is legendea, do woan aa so Kaliba wia da Hans Moser, da Helmut Qualtinger und de Johanna Matz dabei.
Hoibloata
A Hoibloata (dt. Halbleiter, engl. semiconductor) is a Materiai mid ana elektrischn Loatfehigkeit, de wo zwischn an Loata wia Kupfa und an Nedloata wia Glos liegt.
Hoibloata spuin grod in da Elektrotechnik a wichtige Roin, wei ia Loatfehigkeit duach Dotiarung (d. h. duach Fremdatome) beeihflusst wean ko. Doduach kina Stromrichtunga und Schoitafunktiona festglegt wean.
Materiai
Hoibloata kina sei aus:
Owendunga
Hoibloata san fia de Eletrotechnik so wichti, dass inzwischn a oagnas Fochgebiet, de Hoibloatatechnik, gibt.
Koa Chip, koa Mikroprozessor, koa Computer, koa Smartphone, koa Digitalkamera und koa Photovoltaikolog dad ohne Hoibloata funktionian.
Oat im Distrikt Baucau
Des is a Listn vo de Oat im Distrikt Baucau in Osttimor.
Župa
Župa is da Famijnam vo foingde Peasona:
Grofanau
De boarische Stod Grofanau (amtlich: Grafenau) ligt im Landkroas Freyung-Grofanau im Regierungsbezirk Nidabaiern. Da staatlich oerkannde Luftkurort im Boarischn Woid ligt am Goldna Steig, hot 1376 de Stodrechte erlangt und is somit de äteste Stod vom Boarischn Woid.
Klima
De Temparatur betrogt im Joahresmittl 7-8 Grod Ceisius. Groafanau erfuillt seit 1965 - nochgwiesn durch ständig erneierte und kontrollierte Guadachtn durch den Deitschn Wedadianst - de bioklimatischn und lufthigienischn Voraussetzunga zum Fuahrn vo dem Prädikat Luftkuaort. In da näharn Umgebung wern vom Deitschn Wedadienst foigende Wedastationa obgruafa:
Bis zum 19. Joahrhundart
Da erste schriftliche Nochweis iba Grofanau stammt aus'm Joahr 1255. Im Joahr 1376 hot da Kaisa Karl IV. sie zur erstn Stod vom Boarischn Woid erhobm, da de Stod dodurch des Recht erhoiltn hot a Stodmaua zu errichtn und somit da Soizhandl mit Behmengsichart worn is. Grofanau is am Goldna Steig gleng wecha a Handlsvabindung zwischn Eastareich, Baiern und Behmen dorsteit. Kurz zuvor, im Joahr 1375, is des Gebiet um Grofanau, vawoalt vom Schloss Bärnstein aus, noch dem Aussterm vo de Grafn vo Hois an den Landgroaf Johann I. vo Leichtnberg gfoin. 1417 is an den Groaf Etzel vo Ortnburg kema und 1438 an de Wittlsbacha.
20. Joahrhundart
Im Zwoatn Wejtkriag is Grofanau unbeschädigt blim. Im Gengsatz zur Nachborgmoa Scheanberg is es in Grofanau aa beim Eimarsch vo de Amerikana ned zu kriagarische Handlunga kemma, do da Stodpfarra Rankl mit seine Nichtn de Truppn mit ana weissn Fahna entgengganga is und eahna de Kapitulation vo da Stod Grofanau obon hot. Am 3. Februar 1946 ham de erstn Gmoawoihln noch'm Zwoatn Weltkriag stattgfundn. Sei 1965 is Grofanau a staatlich anerkannta Luftkuiort. Ned zlezt aafgrund vo da Integration zoahlreicha Flichtling und Vatriemne is in de Nochkriagsjoahr a intensiva Wohnungsbau erfoilgt. De Zoahl vo de Gebäude is vo 186 im Joahr 1945 auf 562 am 31. Dezemba 1978 (ohne Eigemeindunga) ogsting. Am 6. Septemba 1967 hot in da Stod die offizielle Grindungsvasammlung vom Zweckvaband zua Feadarung vo dem Projekt vo am Nationalpark Boarischa Woid stattgfundn. Bis 1972 war Grofanau Kroasstod. Im Zug vo da Kroasreform hot sie den Status valorn. Durch de Zammlegung vo de beidn Oidlandkreis Grofanau und Woifstoa is da Landkroas Freyung entstandn, ab'm 1. Mai 1973 Landkroas Freyung-Grofanau, mit dem Vawoiltungssitz in Freyung. Bis 1974 is in Grofanau die  Brasiltobakfabrik Bongstätter'' betriem worn. Znachst in Perlesreut, unweit vo Grofanau, is de Tobakfabrik bis zum Beginn vom Earstn Wejtkriag mit ana Dieslmodoranlag betriem worn, de gleichzeite den Oat mit Strom vasorgt hot. Mit da Vaknappung vo Roheal währand de Kriagsjoahr is de Anlag ab Herbst 1915 noch Grofanau in de ehemolige Mittamui am Venusbeag valegt worn um da de Produktion - aus heitiger Sicht ihra Zeit voraus - bis zur Stilllegung vo da Fabrik oltanadiv mit Wassakraft aufrechtzumdahoiltn. De Schnupftobakfirma Alois Pöschl hot de Firma kaaft und domit a de Rezepte. No heit werd da Schaizla Perlesreuta Waidla Fresko vo da Firma Bogenstätter vo da Firma Pöschl mit unvaändata Rezeptua hergstellt und vatriem.